Formula 2 Espanjan Grand Prix 2017

Formula 2 Espanjan Grand Prix 2017 oli Formula 2 -kauden 2017 toinen osakilpailu, joka ajettiin 13.–14. toukokuuta Barcelonassa sijaitsevalla Circuit de Catalunyan moottoriradalla Espanjassa.

Roberto Merhi teki debyyttinsä F2-sarjassa ajamalla Campos Racing-tallissa, missä hän korvasi Stefano Coletin.

 Aika-ajo 
Prema-tallin Charles Leclerc otti Bahrainin aika-ajon tapaan paalupaikan. Toiseksi ajoi Russian Timen Luca Ghiotto, kolmanneksi Rapax'n Nyck de Vries, neljänneksi MP Motorsportin Jordan King, viidenneksi ART GP:n Alexander Albon ja kuudenneksi DAMS.n Oliver Rowland.

 1. Kilpailu (Lauantain kilpailu, 37 kierrosta) 
Charles Leclerc säilytti kärkipaikkansa lähdössä. Alexander Albon nousi lähdössä viidenneltä sijalta kolmanneksi, Luca Ghiotton perään, ohittaen hänet myöhemmin. Ensimmäisellä kierroksella Johnny Cecotto törmäsi Louis Delétraziin radan viimeisessä shikaanissa. Antonio Fuoco kolaroi toisella kierroksella Artem Markelovin kanssa rikkoen etusiipensä. Sergio Canamasas sai ensimmäisen mutkan oikaisemisesta ja siitä saamastaan hyödystä viiden sekunnin aikarangaistuksen, jota hän ei ehtinyt kärsiä, ennen kuin keskeytti kilpailun kierroksella yhdeksän, jonka seurauksena radalle tuli turva-auto.

Ennen turva-autoa Leclerc oli pysähtynyt varikolle kilpailun johdosta. Turva-auton perässä Alexander Albon johti kilpailua. Antonio Fuoco rikkoi uuden etusiipensä osuttuaan yhteen Roberto Merhin kanssa, jolta puhkesi oikea takarengas. Merhi joutui lopulta keskeyttämään kilpailun viimeisillä kierroksilla.

Charles Leclerc voitti kilpailun, Luca Ghiotto oli toinen ja Oliver Rowland nousi toiseksi viimeisellä kierroksella Nobuharu Matsushitan ohi kolmanneksi. Matsushita ajoi maaliin neljäntenä. Albon oli viides, Nicholas Latifi kuudes, Gustav Malja seitsemäs, Artem Markelov kahdeksas, Jordan King yhdeksäs ja Ralph Boschung kymmenes, vaikka sai viiden sekunnin aikarangaistuksen kilpailun aikana.

 2. Kilpailu (Sunnuntain kilpailu, 26 kierrosta) 
Paalupaikalta kilpailuun lähtenyt Artem Markelov putosi ensimmäisellä kierroksella yhdeksänneksi. Kilpailun johtoon nousi kolmannesta ruudusta lähtenyt DAMS-kuljettaja Nicholas Latifi. Toisella sijalla pysyi toisesta ruudusta lähtenyt Gustav Malja, ja kolmanneksi nousi Nobuharu Matsushita. Ensimmäisellä kierroksella Nyck de Vries törmäsi Antonio Fuocoon, jonka seurauksena molempien kilpailu jäi kesken, ja turva-auto tuli yhdeksi kierrokseksi radalle. Sean Gelael sai kymmenen sekunnin aikarangaistuksen turva-auton takana ohittamisesta.

Turva-auton poistuttua neljäntenä ajanut Luca Ghitto joutui Oliver Rowlandin ohittamaksi. Ghiotto putosi kilpailussa yhdeksänneksi, mutta pystyi kilpailun lopussa parantamaan sijoitustaan seitsemänneksi. Sérgio Sette Câmara yritti radan ensimmäisessä mutkassa ohittaa Johnny Cecottoa, mutta ajoi mutkan pitkäksi ja palatessaan radalle ajoi kanttikiven päältä ja ajautui Cecoton takapyörään, rikkoen oman etusiipensä. 22. kierroksella Nicholas Latifi ajoi radan viidennessä mutkassa pitkäksi, jonka seurauksena hän putosi kilpailussa kolmanneksi, Matsushitan ja Rowlandin taakse, jotka olivat jo ohittaneet Gustav Maljan.

Nobuharu Matsushita voitti sprinttikilpailun, Rowland oli toinen ja Latifi kolmas.

 Sijoitukset GP-viikonlopun jälkeen 
SijaKuljettajaTalliPisteet1.  Charles LeclercPrema Powerteam732.  Oliver RowlandDAMS473.  Luca GhiottoRussian Time384.  Artjom MarkelovRussian Time345.  Nobuharu MatsushitaART GP316.  Nicholas LatifiDAMS287.  Jordan KingMP Motorsport268.  Alexander AlbonART GP219.  Norman NatoArden1810.  Gustav MaljaRacing Engineering1011.  Nyck de VriesRapax612.  Antonio FuocoPrema Powerteam213.  Johnny Cecotto, Jr.Rapax014.  Sergio CanamasasTrident015.  Louis DelétrazRacing Engineering016.  Ralph BoschungCampos Racing017.  Roberto MerhiCampos Racing018.  Sérgio Sette CâmaraMP Motorsport019.  Sean GelaelArden020.  Stefano ColettiCampos Racing021.  Nabil JeffriTrident0

 Katso myös 
 Espanjan Grand Prix 2017
 GP3 Espanjan Grand Prix 2017

Lähteet

Luokka:Formula 2 -kausi 2017
Luokka:Formula 2 Espanjan Grand Prix